Hrvatski jezik (19. svibnja 2020.)

**Problemski članak**

ROK ZA IZVRŠAVANJE ZADATKA: srijeda (20. 5.), do 15 sati

Zadatak i upute za rad:

* U jučerašnjem zadatku upoznali ste se s raspravom kao usmenim ili pisanim oblikom koji vodi veći broj sudionika o određenoj temi. Ono što ste vi jučer proučavali odnosilo se konkretno na usmenu raspravu.
* Danas ćete vidjeti kako izgleda vrsta pisane rasprave (raspravljački tip teksta) koja se zove **problemski članak**.
* Budući da problemski članak pripada raspravi, svrha pisanja nekog problemskog članka vrlo je slična cilju rasprave – njime se pokušava objasniti neki životni ili društveni problem te pronaći najbolja moguća rješenja tog problema.
* **U vašem udžbeniku pronaći ćete lekciju o problemskom članku te ju pozorno pročitati. Svakako pročitajte i polazni tekst naslovljen „Otkrij pozitivno u sebi“. Taj je tekst primjer problemskog članka koji govori o problemu negativne slike o sebi, a u kojem autorica raspravlja o tome problemu te pokušava iznaći izbor mogućih rješenja toga problema.**
* **Kada pročitate taj uvodni tekst, proučit ćete dalje u lekciji i zapisati u svoju bilježnicu sljedeće:**

1. **Što je problemski članak?**
2. **Kakvoj raspravi pripada?**
3. **Kako izgleda kompozicija problemskog članka? O čemu se piše u svakom dijelu problemskog članka?**

* **Važno je da dobro proučite način i svrhu pisanja problemskog članka jer ćete uskoro imati i jedan zadatak u kojemu ćete trebati sami napisati svoj problemski članak na zadanu temu, tj. o zadanom problemu.**
* Kada završite ovaj zadatak, fotografiju zapisanoga šaljete mi privatnom porukom na yammer.